# Doctor Brants Narrenschiff/Von Verachtung der Armut

| « Der Bauern Fortschritt | Sebastian Brant Doctor Brants Narrenschiff | Im Guten beharren » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[112r]
Diß narren freüt nüt jnn der welt Es sy dann / das es schmeck noch gelt Sie gho$^e$ren ouch jnns narren feldt
Gelt narren sint ouch über al So vil das man nit fyndt jr zal Die lieber haben gelt dann er Nach armu$^o$t frogt yetz nyeman mer
[112v]
Gar kum vff erd yetz kumen vß
Die tugent hant / sunst nüt jm huß Man du$^o$t wißheyt keyn ere me an Erberkeyt mu$^o$ß verr hynden stan Vnd kumbt gar kum vff gru$^e$nen zwig
Man will yetz das man jr geschwig
Vnd wer vff richtum flisset sich Der lu$^o$g ouch das er bald werd rich Vnd acht keyn sünd / mort / wu$^o$cher schand Des glich verretery der land
Das yetz gemeyn ist jnn der welt
All boßheyt / fyndt man yetz vmb gelt Gerechtikeyt / vmb gelt ist feyl Durch gelt kem mancher an eyn seyl Wann er mitt gelt sich nit abkoufft
Vmb gelt vil sünd blibt vngestrofft
Vnd sag dir tütsch wie ich das meyn Man henckt die kleynen dieb alleyn Eyn bra$^e$m nit jn dem spynnwep kla$^e$bt Die kleynen mücklin es behebt
Achab ließ nit benu$^e$gen sich
Mit synem gantzen künigrich Er wolt ouch Naboths garten han Des starb on recht der arm frumm man Alleyn der arm mu$^o$ß jnn den sack
Was gelt gyt / das hat gu$^o$ten geschmack
Armu$^o$t die yetz ist gantz vnwert Was ettwan liep / vnd hoch vff erd Vnd was genem der gulden welt Do was nyemans der achtet gelt
[113r]
Oder der ettwas hatt alleyn
All ding die woren do gemeyn Vnd ließ man des benu$^e$gen sich Was on arbeyt das erterich Vnd die natur on sorgen tru$^o$g /
Noch dem man bruchen wart den pflu$^o$g
Do fyng man an / ouch gyttig syn Do stund ouch vff / wer myn das dyn / All tugend worend nach vff erd
Do man nüt dann zymlichs begert /
Armu$^o$t die ist eyn gob von gott
Wie wol sie yetz ist der welt spott Das schafft alleyn das nyeman ist Der gdenck / das armu$^o$t nüt gebrüst Vnd das der nüt verlieren magk
Der vor nüt hat jn synem sack
Vnd das der lycht mag schwymmen wytt Wer nacket ist vnd an hat nüt Eyn armer syngt fry durch den walt Dem armen selten üt entpfalt
Die fryheyt hat eyn armer man
Das man jn doch loßt ba$^e$ttlen gan Ob man jn schon sicht übel an / Vnd ob man jm joch gar nüt gytt So hat er doch destmynder nitt
By armu$^o$t fand man besseren ratt
Dann richtu$^o$m ye gegeben hat Das wiset Quintus Curius Vnd der beru$^e$mbt Fabricius / Der nit wolt haben gu$^o$t noch gelt
[113v]
Sunder ere / tugent / erwelt /
Armu$^o$t hett geben fundament Vnd anfang allem regyment Armu$^o$t hat gbuwen alle stett All kunst Armu$^o$t erfunden hett
Als übels Armu$^o$t ist wol on
All ere vß Armu$^o$t mag erston By allen vo$^e$lcker vff der erd Ist armu$^o$t / langzyt gwesen werdt Vor vß die Kriechen / dar durch hand
Vil stett bezwungen / lüt / vnd land
Aristides was arm / gerecht Epamynundas streng / vnd schlecht Homerus was arm vnd gelert Inn wißheyt Socrates geert
Phocyon jnn milt übertrifft
Das lob hat armu$^o$t jn der geschrifft Das nüt vff erd ye wart so groß Das nit von erst vß armu$^o$t floß Das Ro$^e$misch rich / vnd syn hoher nam
Anfa$^e$nglich vß armu$^o$t har kam
Dann wer merckt / vnd gedenckt do by Das Rom von hyrten gbuwen sy Von armen buren lang regiert Dar noch durch richtu$^o$m gantz verfu$^e$rt /
Der mag wol mercken das armu$^o$t
Rom baß hat gthon / dann grosses gu$^o$t
Wer Cresus arm / vnd wiß gesyn Er hett behalten wol das syn Do man frogt Solon vmb bescheyt
[114r]
Sunder ere / tugent / erwelt /
Armu$^o$t hett geben fundament Vnd anfang allem regyment Armu$^o$t hat gbuwen alle stett All kunst Armu$^o$t erfunden hett
Als übels Armu$^o$t ist wol on
All ere vß Armu$^o$t mag erston By allen vo$^e$lcker vff der erd Ist armu$^o$t / langzyt gwesen werdt Vor vß die Kriechen / dar durch hand
Vil stett bezwungen / lüt / vnd land
Aristides was arm / gerecht Epamynundas streng / vnd schlecht Homerus was arm vnd gelert Inn wißheyt Socrates geert
Phocyon jnn milt übertrifft
Das lob hat armu$^o$t jn der geschrifft Das nüt vff erd ye wart so groß Das nit von erst vß armu$^o$t floß Das Ro$^e$misch rich / vnd syn hoher nam
Anfa$^e$nglich vß armu$^o$t har kam
Dann wer merckt / vnd gedenckt do by Das Rom von hyrten gbuwen sy Von armen buren lang regiert Dar noch durch richtu$^o$m gantz verfu$^e$rt /
Der mag wol mercken das armu$^o$t
Rom baß hat gthon / dann grosses gu$^o$t
Wer Cresus arm / vnd wiß gesyn Er hett behalten wol das syn Do man frogt Solon vmb bescheyt
[114v]
Ob er hett rechte sa$^e$llikeyt
Dann er was ma$^e$chtig / rich / vnd werd / Sprach Solon man solt hie vff erd Keyn heissen sellig vor sym todt Man weißt nit was har noher got
Wer meynt das er vest stand noch hüt
Der weißt doch nit / die künfftig zyt Der her sprach / üch sy we vnd leydt Ir richen / hant hie üwer freüd Ergetzlichheyt jnn üwerm gu$^o$t
Sellig der arm / mit fryem mu$^o$t /
Wer samlet gu$^o$t durch liegens krafft Der ist vnnütz / vnd gantz zaghafft Vnd macht sich veisßt / mit sym vnglück Das er erwürg an todes strick
Wer eynem armen vnrecht du$^o$t
Vnd do mit huffen will syn gu$^o$t Der fyndt eyn richern dem er gibt Syn gu$^o$t / so er jn armu$^o$t blibt Nit richt din ougen vff das gu$^o$t
Das allzyt von dir fliehen du$^o$t
Dann es glich wie der Adler gwynnt / Fa$^e$dern / vnd flügt bald durch den wynnt
Wer gu$^o$t vff erden rich hie syn Christus wer nit der a$^e$rmst gsyn
Wer spricht das jm sunst nüt gebrest
Dann on pfenning sy syn ta$^e$sch Der selb ist aller wißheyt on Im gbrüst me dann er sagen kan Vnd vor vß das er nit erkennt
Das er sy a$^e$rmer dann er wa$^e$nt